**Ministru kabineta noteikumu projekta**

**“Grozījumi Ministru kabineta 2011. gada 22. februāra noteikumos Nr. 135 “Noteikumi par nolietotu transportlīdzekļu pārstrādi un apstrādes uzņēmumiem noteiktajām vides prasībām””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2011. gada 22. februāra noteikumos Nr.  135 “Noteikumi par nolietotu transportlīdzekļu pārstrādi un apstrādes uzņēmumiem noteiktajām vides prasībām”” (turpmāk – noteikumu projekts) ir sagatavots, lai nodrošinātu Eiropas Parlamenta un Padomes 2018. gada 30. maija Direktīvas 2018/849/ES, ar ko groza Direktīvas 2000/53/EK par nolietotiem transportlīdzekļiem, 2006/66/EK par baterijām un akumulatoriem, un bateriju un akumulatoru atkritumiem un 2012/19/ES par elektrisko un elektronisko iekārtu atkritumiem (turpmāk – Direktīva 2018/849/ES) transponēšanu attiecībā uz vispārīgām prasībām nolietotu transportlīdzekļu uzglabāšanai un ziņojuma sniegšanai par nolietotu transportlīdzekļu apsaimniekošanu.  |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | **1.Pašreizējā situācija un problēmas, kuru risināšanai noteikumu projekts izstrādāts:**1.1. Direktīvas 2018/849/ES 1. panta 6. punkts noteic, ka dalībvalstīm ziņojumi par nolietoto transportlīdzekļu materiālu un sastāvdaļu atkārtotas izmantošanas, un reģenerācijas apjomiem ir jāsniedz katru gadu 18 mēnešu laikā pēc kārtējā ziņošanas perioda beigām, tam pievienojot ziņojumu par datu kvalitāti. Savukārt Ministru kabineta 2011. gada 22. februāra noteikumu Nr.135 “Noteikumi par nolietotu transportlīdzekļu pārstrādi un apstrādes uzņēmumiem noteiktajām vides prasībām” (turpmāk – MK noteikumi Nr. 135) 4. punkts noteic, ka Vides aizsardzības un reģionālās attīstības ministrija (turpmāk – VARAM) vai tās pilnvarota institūcija nosūta Eiropas Komisijai ziņojumu (atbilstoši Eiropas Komisijas noteiktajam paraugam) par **stāvokli Latvijas transportlīdzekļu tirgū, nolietotajiem transportlīdzekļiem valsts teritorijā un nolietotu transportlīdzekļu materiālu un sastāvdaļu atkārtotas izmantošanas un reģenerācijas vai atkārtotas izmantošanas un pārstrādes apjomiem** **astoņpadsmit** mēnešu laikā pēc ziņojumā norādītā laikposma beigām. Ņemot vērā abos tiesību aktos noteiktās atšķirības **iesniedzamās informācijas apjomā** un lai nodrošinātu Direktīvas 2018/849/ES attiecīgo prasību transponēšanu, jāizdara grozījumi MK noteikumos Nr.135;1.2. Direktīvas 2018/849/ES 1. panta 3. punkts paredz, ka dalībvalstis veic vajadzīgos pasākumus, lai nodrošinātu visu nolietoto transportlīdzekļu uzglabāšanu (pat īslaicīgu) un apstrādi atbilstīgi atkritumu apsaimniekošanas hierarhijai un vispārējām vides aizsardzības prasībām, un atbilstīgi minimālajām tehniskajām prasībām, kādas izklāstītas šīs direktīvas I pielikumā, neierobežojot valstu regulējumu veselības un vides jomā. MK noteikumu Nr. 135 9. punkts noteic, ka nolietotajam transportlīdzeklim noņem sastāvdaļas un nolietoto transportlīdzekli uzglabā tā, lai nodrošinātu transportlīdzekļa sastāvdaļu noderību atkārtotai izmantošanai, reģenerācijai un pārstrādei. Minētās MK noteikumu Nr. 135 normas regulējums ir šaurāks nekā Direktīvā 2018/849 ietvertais regulējums. Ņemot vērā abos tiesību aktos noteikto prasību atšķirības un lai nodrošinātu Direktīvas 2018/849/ES transponēšanu, ir nepieciešami grozījumi MK noteikumos Nr.135. 1.3. Valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” sagatavo un nosūta Eiropas Komisijai ziņojumu par stāvokli Latvijas transportlīdzekļu tirgū, nolietotajiem transportlīdzekļiem valsts teritorijā un nolietotu transportlīdzekļu materiālu un sastāvdaļu atkārtotas izmantošanas un reģenerācijas vai atkārtotas izmantošanas un pārstrādes apjomiem (turpmāk - ziņojums). Minētais ziņojums tiek sagatavots atbilstoši Eiropas Komisijas 2005. gada 1.aprīļa lēmumam Nr.2005/293/EK, ar ko nosaka sīkus noteikumus otrreizējās izmantošanas/reģenerācijas un otrreizējās izmantošanas/pārstrādes mērķu uzraudzībai atbilstoši Eiropas Parlamenta un Padomes Direktīvai 2000/53/EK par nolietotiem transportlīdzekļiem (turpmāk – Lēmums Nr.2005/293/EK).[[1]](#footnote-2) Lai nodrošinātu tādas informācijas apkopošanu par nolietotiem transportlīdzekļiem, kura nav valsts pārvaldes iestāžu rīcībā, noteikumu Nr.135 3.un 4. pielikumā ir pārņemtas Lēmuma Nr.2005/293/EK pielikuma 1.un 2.tabula, paredzot, ka šo informāciju sniedz nolietoto transportlīdzekļu apstrādes uzņēmumi. Atbilstoši Direktīvas 2018/849/ES 1. panta 6. punkta “b” apakšpunktā izteiktajam 9. panta 1.d punktam “Komisija pieņem īstenošanas aktus, ar kuriem nosaka šā panta 1.a punktā minētās datu paziņošanas formātu”. MK noteikumi Nr.135 tiks attiecīgi precizēti pēc tam, kad Eiropas Komisija būs pieņēmusi attiecīgos īstenošanas aktus par datu paziņošanas formātu. **2. Tiesiskā regulējuma mērķis un būtība:**2.1. lai transponētu Direktīvas 2018/849/ES prasības par ziņojumu iesniegšanu Eiropas Komisijā, noteikumu projekts precizē MK noteikumu Nr.135 4. punkta redakciju, nosakot, ka ziņojumi par nolietoto transportlīdzekļu **materiālu un sastāvdaļu atkārtotas izmantošanas, un reģenerācijas apjomiem** Eiropas Komisijai būs jāiesniedz katru gadu 18 mēnešu laikā pēc attiecīgā ziņošanas perioda beigām, pievienojot datu kvalitātes pārbaudes ziņojumu;2.2. lai transponētu Direktīvas 2018/849/ES 1. panta 3. punkta prasības par visu nolietoto transportlīdzekļu uzglabāšanu un apsaimniekošanu atbilstoši Atkritumu apsaimniekošanas likuma 5. panta pirmajā daļā noteiktajai atkritumu apsaimniekošanas hierarhijai, ir izdarīti grozījumi MK noteikumu Nr.135, papildinot tos ar 4.1 punktu;2.3. informatīvā atsauce uz Eiropas Savienības direktīvām papildināta ar atsauci uz Direktīvu 2018/849/ES.  |
| 3. | Projekta izstrādē iesaistītās institūcijas | VARAM, Valsts vides dienests (turpmāk – Dienests). Pēc noteikumu projekta ievietošanas VARAM tīmekļvietnē, Dienests izteica šādu komentāru – noteikumu projektā iekļautais 8.1 punkts un MK noteikumu Nr. 135 9.punkts pēc būtības ir līdzīgi, un Dienesta ieskatā, iespējams, tos būtu lietderīgi apvienot vienā punktā.VARAM piekrīt Dienesta paustajam viedoklim. Vienlaikus, sistēmiski izvērtējot Direktīvas 2018/849/ES 1. panta 3. punkta prasības kopsakarā ar Eiropas Parlamenta un Padomes 2000. gada 18.septembra direktīvas 2000/53/EK par nolietotiem transportlīdzekļiem 6. pantā ietverto regulējumu, VARAM secināja, ka Direktīvas 2018/849/ES 1. panta 3. punktā ietvertā tiesību norma ir plašāka un attiecas uz vispārīgām prasībām nolietoto transportlīdzekļu apsaimniekošanai, tāpēc lietderīgāk noteikumu projektā ir iekļaut jaunu 4.1 punktu. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nolietotu transportlīdzekļu atkritumu apsaimniekošanas komersanti. Saskaņā ar Vides pārraudzības valsts biroja tīmekļvietnē “Atļaujas un ar tām saistītie lēmumi B kategorijas piesārņojošām darbībām/Nolietotais transports un kuģu vraki” publiski pieejamo informāciju Dienests ir izsniedzis 108 atļaujas nolietoto transportlīdzekļu pārstrādei. [[2]](#footnote-3)  |
| 2. | Tiesiskā regulējuma ietekme uz tautsaimniecību un administratīvo slogu | Nav paredzams, ka noteikumu projekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Jau šobrīd MK noteikumu Nr. 135 9. punktā ir iekļautas prasības nolietotu transportlīdzekļu sastāvdaļu uzglabāšanai tādā veidā, lai nodrošinātu to noderību atkārtotai izmantošanai, reģenerācijai un pārstrādei. Noteikumu projekta 2. punkts paredz šādas prasības attiecināt uz visu nolietoto transportlīdzekli kopumā.Noteikumu projekta prasības neattiecas uz Nacionālā attīstības plāna rādītājiem mikrolīmenī vai makrolīmenī.Noteikumu projekta prasības neattiecas uz konkurenci.Noteikumu projekta ietekme uz vidi ir vērtējama pozitīvi, tā kā tiek noteiktas prasības, kas uzlabos nolietoto transportlīdzekļu uzglabāšanu un apstrādi tādā veidā, kas veicina to atkārtotu izmantošanu, pārstrādi un reģenerāciju. Noteikumu projekta prasībām nav ietekmes uz veselību.Noteikumu projekta prasības neskar nevalstiskās organizācijas. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Noteikumu projekts ir sagatavots, lai nodrošinātu Direktīvas 2018/849/ES transponēšanu līdz 2020.gada 5.jūlijam, it īpaši attiecībā uz Direktīvā 2018/849/ES ietvertajiem grozījumiem Eiropas Parlamenta un Padomes 2000.gada 18.septembra direktīvā 2000/53/EK par nolietotajiem transportlīdzekļiem.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| 1. tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | **Direktīva** 2018/849/ES |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta 2.punkts | Nolietotu transportlīdzekļu apsaimniekošanas likuma 6. panta piektā daļa. | Pārņemtas pilnībā. |  Netiek noteiktas stingrākas prasības.  |
| 1.panta 3.punkta a) apakšpunkts  | Noteikumu projekta 2.punkts. Citas direktīvas 2018/849 1. panta 3.punkta a) apakšpunktā minētā Direktīvas 2000/53/EK I pielikuma prasības ir transponētas MK noteikumu Nr.135 10., 11., 12. un 13. punktā. | Pārņemtas pilnībā. | Netiek noteiktas stingrākas prasības.  |
| 1.panta 6.punkta b) apakšpunkts  | Noteikumu projekta 1.punkts | Pārņemtas pilnībā. | Netiek noteiktas stingrākas prasības.  |
| 4.panta 1.punkts | Noteikumu projekta 3.punkts  | Pārņemtas pilnībā | Netiek noteiktas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav. |
|  Cita informācija | Direktīvas 2018/849/ES 2. pantā ietvertie grozījumi Eiropas Parlamenta un Padomes 2006. gada 6.septembra Direktīvā 2006/66/EK par baterijām un akumulatoriem, un bateriju un akumulatoru atkritumiem un ar ko atceļ Direktīvu 91/157/EEK tiks pārņemti ar Ministru kabineta noteikumu projektu “Grozījumi Ministru kabineta 2011. gada 21. jūlija noteikumos Nr.485 “Grozījumi Ministru kabineta 2011. gada 21. jūnija noteikumos Nr.485 “Atsevišķu veidu bīstamo atkritumu apsaimniekošanas kārtība”” un likumprojektu “Grozījumi Atkritumu apsaimniekošanas likumā”, kuri tiks sagatavoti un pieņemti līdz 2020. gada 5. jūlijam atbilstoši Direktīvas 2018/849/ES 4.panta 1.punktam.Direktīvas 2018/849/ES 3. pantā ietvertie grozījumi Eiropas Parlamenta un Padomes 2012. gada 4. jūlija Direktīvā 2012/19/ES par elektrisko un elektronisko iekārtu atkritumiem (EEIA) tiks pārņemti ar Ministru kabineta noteikumu projektu “Grozījumi Ministru kabineta 2014. gada 8. jūlija noteikumos Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”” un likumprojektu “Grozījumi Atkritumu apsaimniekošanas likumā”, kuri tiks sagatavoti un pieņemti līdz 2020. gada 5. jūlijam atbilstoši Direktīvas 2018/489/ES 4.panta 1.punktam. |

|  |
| --- |
| **2. tabula. Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē  | Noteikumu projekts un sākotnējās ietekmes novērtējuma ziņojums (anotācija) 2018. gada 9. novembrī tika publicēts VARAM tīmekļvietnes [www.varam.gov.lv](http://www.varam.gov.lv) sadaļā “Sabiedrības līdzdalība”.  |
| 3. | Sabiedrības līdzdalības rezultāti  | Par noteikumu projekta un tā sākotnējās ietekmes novērtējuma ziņojuma (anotācijas) publicēšanas VARAM tīmekļvietnē sabiedrības līdzdalības ietvaros netika saņemti viedokļi.  |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM, Dienests. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Vides aizsardzības un

reģionālās attīstības ministrs Juris Pūce

Doniņa 67026515

ilze.donina@varam.gov.lv

1. <https://eur-lex.europa.eu/legal-content/LV/TXT/?uri=CELEX%3A32005D0293> [↑](#footnote-ref-2)
2. Atļaujas un ar tām saistītie lēmumi B kategorijas piesārņojošām darbībām / Nolietotais transports un kuģu vraki., Vides pārraudzības valsts biroja tīmekļvietne <http://www.vpvb.gov.lv/lv/piesarnojums/a-b-atlaujas/?id_category=12&id_type=12> [↑](#footnote-ref-3)